open-index/open-wikipedia-markdown huggingface dataset:
אימפריית השחיתות

**אימפריית השחיתות** (באנגלית: **The Corrupted**) הוא סרט מותחן פשע בריטי בבימויו של רון סקאלפלו, לפי תסריט מאת ניק מורקרופט. בסרט מככבים סם קלפלין, טימותי ספאל, יו בונוויל, נעמי אקי, קתל פנדרד, שון דולי, צ'רלי מרפי, נואל קלארק ודייוויד היימן והוא עוקב אחר אסיר מורשע לשעבר שמנסה לזכות בחזרה באמון משפחתו לאחר שאיבד הכל לסינדיקט פשע מקומי.

## שחקנים ודמויות
* סם קלפלין בתור ליאם, אסיר לשעבר
* טימותי ספאל בתפקיד קליפורד קאלן, מנהיג סינדיקט הפשע המקומי
* יו בונוויל בתפקיד האמונד
* קתל פנדרד בתפקיד ג'רי דווייר
* שון דולי בתפקיד אימון
* צ'רלי מרפי בתפקיד קונלי
* נואל קלארק בתפקיד בקט, בלש
* דייוויד היימן בתפקיד ריימונד אלרי
* לוריין אשבורן בתפקיד פאם קאלן, אשתו של קליפורד קאלן
* אדם לונג בתפקיד ביפורד

## הפקה
### פיתוח
ב-20 ביוני 2017 הודיעה Eclipse Global Entertainment על רון סקאלפלו כבמאי הסרט באתר האינטרנט שלהם.

### ליהוק
ב-5 בפברואר 2018 הוכרז כי שחקן משחקי הרעב, סם קלפלין, הצטרף לקאסט לצד טימותי ספאל. יו בונוויל, דייוויד היימן ונעמי אקי התווספו גם הם לצוות. ב-16 במרץ 2018 נואל קלארק הצטרף כבלש משטרתי.

### צילומים
צילומי הסרט החלו ב-16 במרץ 2018 במקומות שונים ברחבי לונדון, בריטניה.

## שחרור
הסרט יצא לאקרנים ב-10 במאי 2019 והופץ באופן מקומי בבריטניה על ידי Entertainment Film Distributors. הטריילר והפוסטר הרשמי פורסמו ב-5 באפריל 2019.

בישראל הסרט יצא לאקרנים ב-12 בספטמבר 2019.

## קישורים חיצוניים

## הערות שוליים

קטגוריה:סרטי מסתורין בריטיים
קטגוריה:סרטי מתח בריטיים
קטגוריה:סרטים בריטיים משנת 2019
קטגוריה:סרטי 2019
קטגוריה:סרטים באנגלית
קטגוריה:סרטי פשע בריטיים
יחסי אנטיגואה וברבודה – ארצות הברית

**יחסי אנטיגואה וברבודה–ארצות הברית** הם היחסים הדו צדדיים בין אנטיגואה וברבודה וארצות הברית של אמריקה.

## היסטוריה
היחסים בין אנטיגואה וברבודה וארצות הברית היו ידידותיים מאז עצמאות אנטיגואה וברבודה מבריטניה בשנת 1981.

ארצות הברית תמכה במאמץ של ממשלת אנטיגואה וברבודה להרחיב את בסיסה הכלכלי ולשפר את רמת החיים של אזרחיה. עם זאת, בעקבות חששות מהיעדר הרגולציה המתאימה בתחום השירותים הפיננסיים פרסמה ממשלת ארצות הברית אזהרה פיננסית בנוגע לאנטיגואה וברבודה בשנת 1999. האזהרה הוסרה בשנת 2001, אך ממשלת ארצות הברית ממשיכה לפקח על ממשלת אנטיגואה וברבודה בנוגע לרגולציה של שירותים פיננסיים.

ארצות הברית הייתה פעילה בתמיכה, סיוע ושיקום לאחר אסונות הוריקן, באמצעות הסוכנות האמריקנית לפיתוח בינלאומי (USAID) לסיוע באסונות חוץ וחיל השלום. הסיוע האמריקני מופנה בעיקר באמצעות סוכנויות רב-צדדיות כמו הבנק העולמי ובנק הפיתוח בקריביים (CDB), וכן באמצעות משרד USAID בברידג'טאון, ברבדוס.

אנטיגואה וברבודה שוכנת במיקום אסטרטגי, באיי ליווארד ליד נתיבי תובלה ימית החשובים לארצות הברית. במדינה קיימת נוכחות צבאית של ארצות הברית. מתקן תמיכה של חיל הים האמריקני, שהיה ממוקם באנטיגואה וברבודה, הועבר לממשלת אנטיגואה וברבודה בשנת 1995 ומפותח כעת כמתקן הכשרה אזורי של משמר החופים המקומי.

מיקומה של אנטיגואה וברבודה בסמוך לאיי הבתולה של ארצות הברית ופוארטו ריקו הופך אותה לנקודת מעבר אטרקטיבית לסוחרי סמים. כדי לטפל בבעיה זו, ארצות הברית ואנטיגואה וברבודה חתמו על שורה של הסכמים למאבק בסמים, כולל הסכם אכיפת החוק הימי (1995), שתוקן לאחר מכן לכלול אפשרות להורות על נחיתת כלי טיס שעוברים בשטח אנטיגואה וברבודה; אמנת הסגרה דו צדדית (1996); והסכם סיוע משפטי הדדי (1996). בנוסף, אנטיגואה וברבודה מקבלת סיוע למלחמה בסמים והטבות מפרויקטים אמריקאים.

בשנת 2005 ביקרו באנטיגואה וברבודה 239,804 תיירים, כאשר כמעט 28% מהמבקרים באנטיגואה וברבודה הגיעו מארצות הברית. ההערכה היא כי כ-4,500 אמריקאים מתגוררים במדינה.

מאז 2003 שתי המדינות מעורבות בסכסוך סחר שנידון במסגרת המנגנון ליישוב סכסוכים של ארגון הסחר העולמי. אנטיגואה וברבודה טענה במסגרת הסכסוך שארצות הברית מונעת פעילות של חברות הימורים באינטרנט באופן שנוגד את חוקי הארגון. ארגון הסחר פסק בנושא ושני הצדדים ערערו על הפסיקה ב-2005. הפסיקה בנוגע לערעור קבעה שעל ארצות הברית לשלם פיצויים של 21 מיליון דולר בשנה לאנטיגואה וברבודה, אך ארצות הברית סרבה לשלם. בשנת 2007 היו היחסים מתוחים כאשר אנטיגואה וברבודה דרשה סנקציות בשווי 3.4 מיליארד דולר שיוטלו על ארצות הברית בגין כישלונה לציית לפסק הדין בנושא הימורים של ארגון הסחר העולמי, וקבעו כי "בעוד אנו מבינים שזה צעד משמעותי מצד אנטיגואה וברבודה, אנו מרגישים שאין לנו ברירה בעניין". ב-2018 טענו נציגיה של אנטיגואה וברבודה שסך הפיצוי שאנטיגואה וברבודה זכאית לקבל עולה על רבע מהתוצר הלאומי של המדינה. לאור הפסיקה, אנטיגואה וברבודה יכולה לנקוט בסנקציות על סחר עם ארצות הברית, אך מומחים לסחר אמרו שהמקרה מעיד על בעיות באכיפת חוקי הארגון כאשר מדובר במדינות קטנות או חלקות כלכלית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יהונתן שטינברג

**יהונתן (יוני) אהרן שטינברג** (25 באוקטובר 1980 – 7 באוקטובר 2023) היה קצין בצה"ל בדרגת אלוף-משנה, ששימש מפקד חטיבת הנח"ל. קודם לכן שימש מפקד המרכז לאימונים טקטיים במל"י, מפקד חטיבת בנימין, קצין אג"ם של עוצבת הפלדה ומפקד גדוד 931. שטינברג נהרג בקרב נגד מחבלים של ארגון הטרור חמאס בסמוך לצומת מגן בטבח שבעה באוקטובר.

## ביוגרפיה
נולד בט"ו בחשוון תשמ"א לדניאל יוסף ויהודית (ג'ודי) שטינברג, במשפחה בת חמישה ילדים. שטינברג נולד בירושלים וגדל בגבעת זאב. למד בישיבה התיכונית "חורב" ובישיבת מעלה אליהו בתל אביב.

התגייס לצה"ל ביוני 2000 ושובץ בגדוד 931 בחטיבת הנח"ל. לאחר מסלול הכשרה שירת כלוחם בגדוד. עבר קורס מ"כים חי"ר וקורס קציני חי"ר. בסיום הקורס שב לגדוד 931, מונה למפקד מחלקה, והשתתף בלחימה נגד הטרור הפלסטיני באינתיפאדה השנייה. בהמשך היה מפקד פלוגה בגדוד 931. לאחר מכן שירת כסגן מפקד גדוד 931 בין השנים 2011–2012. בהמשך שימש קצין אג"ם של חטיבת הנח"ל בין השנים 2012–2013. לאחר מכן מונה לראש לשכת מפקד זרוע היבשה, גיא צור, ושירת בתפקיד בין השנים 2013–2015.

בשנת 2015 הועלה לדרגת סא"ל ומונה למפקד גדוד 931. הוא שימש בתפקיד עד שנת 2017. לאחר מכן מונה לקצין אג"ם של עוצבת הפלדה בין השנים 2017–2019. ב-29 באוגוסט 2019 הועלה לדרגת אל"ם ומונה למפקד חטיבת בנימין, בתפקיד זה שירת עד 18 באוגוסט 2021. לאחר מכן היה חניך ב במחזור מ"ט (2021–2022). בשנת 2022 מונה למפקד המרכז לאימונים טקטיים במל"י, תפקיד בו שימש עד שנת 2023. ב-28 במאי 2023 מונה למפקד חטיבת הנח"ל.

ממוזער|קברו של יהונתן שטינברג בהר הרצל
בתחילת טבח שבעה באוקטובר יצא מביתו כדי לחבור לחייליו שבעוטף עזה. באזור צומת מגן נתקל בחוליית מחבלי חמאס ונהרג בקרב מולם, כאשר נלחם לבדו. נטמן בבית העלמין הצבאי בהר הרצל.

נשקו האישי מסוג מיקרו-תבור נלקח על ידי המחבלים, ונמצא כעבור כ-5 חודשים במבצע כתר המערב על ידי לוחמי יחידת אית"ן (היחידה לאיתור נעדרים) בשכונת חמד בח'אן יונס.

### חיים אישיים
שטינברג התגורר בשומריה, היה נשוי ואב לשישה. בעל תואר ראשון בחינוך ממכללת ירושלים ותואר שני במדעי המדינה. גיסו הוא אל"ם אפרים אבני.

שמאל|ממוזער|אל"ם יהונתן שטינברג בטקס מינויו למח"ט בנימין, אוגוסט 2019

## הנצחתו
בערד הוקמה בשנת 2025 שכונה בשם "מצפה יהונתן", על שמו.

## קישורים חיצוניים

* 
* 
* 

## הערות שוליים

קטגוריה:מפקדי גדוד 931
קטגוריה:מפקדי חטיבת בנימין
קטגוריה:מפקדי המרכז לאימונים טקטיים
קטגוריה:מפקדי חטיבת הנח"ל
קטגוריה:אלופי-משנה בצה"ל
קטגוריה:בוגרי המכללה לביטחון לאומי
קטגוריה:בוגרי מכללה ירושלים
קטגוריה:בוגרי ישיבת חורב-ירושלים
קטגוריה:בוגרי ישיבות ציוניות
קטגוריה:שומריה: אישים
קטגוריה:חללי צה"ל בטבח שבעה באוקטובר
קטגוריה:אישים הקבורים בבית הקברות הצבאי בהר הרצל
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1980
קטגוריה:ישראלים שנפטרו ב-2023
קומפלקס (מבנה)

[250px|ממוזער|שמאל|קומפלקס ה[ברביקן בלונדון, המשלב מגורים עם אולמות תרבות]]
**קומפלקס** (על פי הגרמנית: **Gebäudekomplex**; מילולית: מבנה מורכב. בעברית: "מכלול", "מִשְלָב") הוא מונח באדריכלות המציין צבר מבנים וחללים הנתפסים כמבנה-על יחיד, כאשר כל מבנה כולל יחידה תפקודית מסוימת. הקומפלקס כולל מספר כניסות, וניתן לנוע בתוכו מבלי לצאת ממנו. הקומפלקס כולל מעברים בין היחידות המבנים השונים, וחללים משותפים לכל באי המקום, כגון מבואה משותפת ("פורום") או חצר פנימית ("אטריום"), נקודות גישה לתחבורה ציבורית וכדומה. קיימים קומפלקסים שנבנו לאורך תקופות זמן ארוכות, תוך הוספת מבנים עם הזמן, ויש קומפלקסים שתוכננו והוקמו ככאלה מלכתחילה. אחת ההגדרות המודרניות לקומפלקס היא, "הקומפלקס פועל כמערכת אורבאנית שלמה, שמחוברת מצד אחד למערכת התחבורה הציבורית בעיר ולהמשכיות חיי הרחוב, ומצד שני פועלת כמערכת אקולוגית-אורבאנית עצמאית בעלת מחזור חיים חסכוני באנרגיה".

## יתרונות וחסרונות
אחד מיתרונותיו המרכזיים של הקומפלקס הוא מתן סביבה נוחה לתפקוד ותנועה של כמות גדולה של בני אדם, לכל אורך השנה, כשהוא מוגן ומבודד, ומאפשר תפקוד יעיל מבלי להיחשף לתנאי מזג אוויר. החללים המשותפים מאפשרים לבאי המקום להיפגש אלו עם אלו, ולייצר סביבה נוחה למפגשים. כאשר קיים קנה מידה גדול ומגוון של שימושים הפועלים לאורך היממה, יכול קומפלקס להיות מוקד משיכה לאוכלוסייה שאינה בהכרח ממוקמת בטווח ההשפעה המידי שלו. מכאן נובעת הגישה התכנונית לשלב מתקני בידור וספורט עם משרדים על מנת לקיים פעילות לכל שעות היום ולכל אורך השנה, מבלי להותיר "פיל לבן" שיהיה שומם חלק מהזמן ולנצל תשתיות משותפות באופן מיטבי.

עם החסרונות נמנים עלות תחזוקה גבוהה לשמירת תקינות ונקיון של שטחים בנויים בהיקף גדול מאוד, בפרט מערכות אוורור, חימום ומיזוג אוויר, תאורה ומתקני פינוי פסולת; אתגרי שינוע יעיל מן המקום ואליו בתחבורה ציבורית ופרטית (שטחי חנייה) ואתגרים בתחום השילוט וההכוונה על מנת שהמקום לא יהפוך למבוך עבור מבקריו.

מבחינת קיימות הקומפלקס הופך את העיר ל"קומפקטית" יותר וחוסך זיהום אוויר תעבורתי בהתניידות מאתר לאתר. מאידך, יש לשמור על כך שטביעת הרגל האנרגטית של קומפלקס בודד לא תעלה על טביעת הרגל האנרגטית המצרפית של כל יחידה תפקודית בנפרד, דבר הניתן לביצוע תוך תכנון וניטור.

## דוגמאות
דוגמאות נפוצות לבניית קומפלקסים הן קמפוסים של אוניברסיטאות (כגון קמפוס האוניברסיטה העברית בהר הצופים), מנזרים, בתי חולים, מוזיאונים, קריות שלטון (למשל קומפלקס הקפיטול של ארצות הברית), מרכזי קונגרסים ותערוכות, מקבצי מתקני ספורט ואימונים (כגון קומפלקס הספורט אולימפיסקי במוסקבה), קומפלקסי מגורים (כגון הביטאט 67' במונטריאול), מכלולים רב-תפקודיים מעורבי שימושים (למשל מגורים, תיירות ומסחר כגון אבראג' אל-בית במכה או מגורים ותרבות כגון הברביקן בלונדון), מרכזי תחבורה ציבורית ובהם שילובים של תחנות מרכזיות של רכבת, אוטובוס ואמצעי תחבורה אחרים, ועוד.

## קישורים חיצוניים

* הדר בן אברהם, רותם שייקר, "עירוב שימושים כמנוע לפיתוח בר קיימא", תגית כלימור (עורכת), **קיימות בראיה כוללת**, הטכניון - מכון טכנולוגי לישראל, 2014 עמ' 54–75

## הערות שוליים

קטגוריה:אדריכלות
קטגוריה:מבנים לפי סוג
יחסי סלובניה–צרפת

**יחסי סלובניה–צרפת** הם יחסי החוץ בין סלובניה לצרפת.

## היסטוריה
צרפת הכירה בסלובניה לאחר הכרזת עצמאותה בשנת 1991, ועד מהרה כוננה עמה יחסים דיפלומטיים. כיום, שתי המדינות הן חברות מלאות באיחוד האירופי, והן משתפות פעולה במגוון תחומים.

## נציגויות דיפלומטיות
סלובניה מחזיקה בצרפת שגרירות בפריז וקונסוליות בסנט אטיין ובסטרסבור. מאידך, צרפת מחזיקה בצרפת שגרירות בליובליאנה בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הצמדה איזוגונלית

שמאל|ממוזער|200px|אופן ההגדרה של הצמודה האיזוגונלית
בגאומטריה, **הצמודה האיזוגונלית** של P ביחס למשולש ABC נבנית על ידי שיקוף הישרים PA, PB, PC סביב חוצי הזוויות של A, B, C. שלושת הישרים החדשים נחתכים בנקודה כתוצאה של משפט צ'בה לזוויות, והיא הצמודה האיזוגונלית ל-P, המסומנת ב-*P. הצמודה האיזוגונלית של *P היא P, מה שאומר כי הצמדה איזוגונלית היא אינוולוציה.

הצמודה האיזוגונלית למרכז המעגל החסום I היא עצמה. מרכז המעגל החוסם O ומפגש הגבהים H צמודים איזוגונלית זה לזה. הצמודה האיזוגונלית למפגש התיכונים היא נקודת למואן, נקודת מפגש התיכושקפים. הצמודה האיזוגונלית של נקודה על צלע המשולש היא הקודקוד שמול הצלע, וזה המקרה יחיד בו הצמדה איזוגונלית אינה חד-חד-ערכית.

בקואורדינטות טריליניאריות, הצמודה האיזגונלית של x : y : z היא \frac{1}{x} : \frac{1}{y} : \frac{1}{z}. בקואורדינטות בריצנטריות, הצמודה האיזוגונלית של (x : y : z) היא \frac{a^2}{x} : \frac{b^2}{y} : \frac{c^2}{z} כאשר a,b,c הן אורכי צלעות המשולש.

לעיתים קרובות, ישנו צורך לחשוב על הצמדה איזוגונלית כפונקציה ולראות מה היא עושה לישרים ומעגלים. הצמדה איזוגונלית של ישר נותנת חתך חרוט שעובר דרך קודקודי המשולש; אליפסה, פרבולה או היפרבולה בהתאם לכמות הפעמים שהישר חותך את המעגל החוסם. הצמדה איזוגונלית של המעגל החוסם של המשולש היא הישר באינסוף.

## הגדרות שקולות
### באמצעות אליפסה
עבור משולש ABC, שתי נקודות צמודות איזוגונלית אם ורק אם יש חתך חרוט ששתי הנקודות הללו הן מוקדיה ומשיקה למשולש. 
תכונה זו נובעת ממשפט סלמון. נוכיח רק כיוון אחד עבור 2 נקודות בתוך המשולש; במקרה זה, חתך החרוט הוא אליפסה. 
יהיו ABC קודקודי המשולש, P ו-Q נקודות צמודות איזוגונלית בתוך המשולש. נעביר את האליפסה הגדולה ביותר שמוקדיה P ו-Q שנמצאת בתוך המשולש ונניח, בלי הגבלת הכלליות, שהיא משיקה ל-BC בנקודה D. נעביר משיק מ-C לאליפסה (שאינו BC), ונקרא לנקודה בה הוא משיק לאליפסה ב-E. ממשפט סלמון ומהגדרת הצמדה איזוגונלית, ידוע כי  \angle QCE = \angle PCD = \angle PCB = \angle QCA מה שאומר כי E נמצאת על CA, מה שאומר כי האליפסה משיקה לישר CA. באופן סימטרי, אפשר להוכיח כי האליפסה משיקה לישר BA ולכן האליפסה משיקה למשולש. 
אם ישנה אליפסה כזאת, מוקדיה צמודים איזוגונלית מידית ממשפט סלמון.

### באמצעות מעגל עקבים
עבור משולש ABC, שתי נקודות צמודות איזוגונלית אם ורק אם לשתיהן יש אותו מעגל עקבים. 
נניח כי לנקודות P ו-Q אותו מעגל עקבים במשולש ABC. נסמן את עקבי הגבהים של P ל-AB,AC ב-D,E ואת עקבי הגבהים של Q ל-AB,AC ב-F,G (בהתאמה). מחזקת הנקודה של A, נובע כי \frac{AD}{AE}=\frac{AG}{AF} ומזה נובע כי ADPE \sim AGQF שכן כל הזוויות שוות ויש יחס צלעות מתאים. מדמיון זה נובע בקלות \angle DAP = \angle GAQ ובצורה דומה מוכיחים שוויון זוויות לשאר הקדקודים.

## ראו גם
* מרכז משולש

## קישורים חיצוניים

* 
קטגוריה:משולש
מוריס C8

**מוריס C8** (באנגלית: **Morris C8**, שם רשמי: **Morris Commercial C8 FAT**) היא משאית צבאית מסוג "טרקטור ארטילרי" **Artillery tractor**  שיוצר בין השנים 1939–1945 ששירת את כוחות בריטניה וחבר הלאומים כולל צבא קנדה במהלך מלחמת העולם השנייה לגרירת קטעי ארטילריה בשדה כולל תותחים מסוג: תותח 17 ליטראות ותותח 25 ליטראות.

"טרקטור התותחנים" המקורי תוכנן על ידי יצרן הרכב הכבד "גיא מוטורס" **Guy Motors**  על שלדת מוריס C8 4x4, בשנת 1937. ככל שהביקוש עלה על כושר הייצור שלו, יצרנית הרכב הבריטית **Morris Motors**  באמצעות חטיבת כלי הרכב המסחרים "Morris Commercial Cars" חידשה את הייצור, ואחריהם צורפו יצרנים אחרים.

## "מוריס C8"

* צוות: נהג + 5.
* מנוע קדמי.
* מנוע בנזין.
* הנעה 4x4.
* טווח נסיעה אופרטיבי - 257 ק"מ (כושר מטען וגרירה מקסימלי).
* טווח נסיעה ללא מטען וללא גרירה - 480 ק"מ.

### דגמים

* "Mark I" - יוצר בין השנים 1939–1940.
* "Mark II" - יוצר בין השנים 1940–1941, יוצרו 4,000 יחידות.
* "Mark III" - יוצר בין השנים 1940–1945, יוצרו 6,000 יחידות.

## "מוריס C8" במלחמת העולם השנייה
* "מוריס C8" הופעל לראשונה בקרבות המערכה על צרפת ועל ארצות השפלה בשנת 1940, כשהוא גורר תותחי 17 ליטראות, תותחי 25 ליטראות, ותותחי הוביצר 4.5 אינץ' "QF 4.5-inch howitzer" .
* כלי רכב "מוריס C8" ותותחים רבים הושמדו לבריטים במבצע דינמו וחלקם נלקחו שלל על ידי הורמאכט.
* בשלבים מאוחרים יותר של מלחמת העולם השנייה גררו רכבי "מוריס C8" תותחי 6 ליטראות ותותחי 17 ליטראות.

## "מוריס C8" לאחר מלחמת העולם השנייה
* בתום מלחמת העולם השנייה רבים מהכוחות של חבר הלאומים ובעלות הברית לקחו את כלי הרכב "מוריס C8" לארצות מולדתם, וסופקו להם חלקים בריטים להצטיידות מחדש. צבא הולנד המלכותי "Royal Netherlands Army"  עשה שימוש נרחב ב-"מוריס C8" בהודו המזרחית.
* דגמי "מוריס C8" שירתו בצבא בריטניה עד שנת 1959, נטלו חלק במלחמת קוריאה וב"Malayan Emergency"  בפדרציית מלאיה.

## תמונות

קובץ:MorrisC8GS frontview.JPG | "מוריס C8"
קובץ:MorrisC8GS sideview.JPG | "מוריס C8"
קובץ:IWM-H-8241-Morris-C8-19410320.jpg | "מוריס C8", צולם בסקוטלנד, 20 במרץ 1941
קובץ: Morris 1944 C8 GS utility vehicle reg GSL 684.jpg| "מוריס C8", שנת 1944
קובץ: The British Army in the Normandy Campaign 1944 B8478.jpg| "מוריס C8" בנורמנדי, לאחר הפלישה לנורמנדי ב-2 באוגוסט 1944
קובץ: The British Army in the United Kingdom 1939-45 H15716.jpg| "מוריס C8" גורר תותח 25 ליטראות על גשר צף ב-צפון אירלנד, 18 בנובמבר 1941



קובץ:The British Mandate in Palestine 1917-1948 E30042.jpg | "מוריס C8" בשירות המנדט הבריטי במסע הלווית וולטר גינס, הברון הראשון ממוין בקהיר, לאחר שנרצח בקהיר מירי מתנקשים, אנשי לח"י


## ראו גם
* מוריס CDSW
* אוסטין K5
* מוריס CS9

## קישורים חיצוניים

* 

## הערות שוליים

קטגוריה:משאיות
קטגוריה:כלי רכב שהושקו ב-1939
קטגוריה:כלי רכב בריטיים
C8
קטגוריה:כלי רכב צבאיים
קטגוריה:אמצעי לחימה בריטיים במלחמת העולם השנייה
American

**American** (בעברית: **אמריקאי**) הוא שיר שהוקלט על ידי הזמרת-יוצרת האמריקאית לנה דל ריי, מתוך המיני-אלבום השלישי שלה, *[[Paradise (מיני-אלבום של לנה דל ריי)|Paradise]]*. השיר יצא לאור ב-9 בנובמבר 2012, על ידי חברות התקליטים אינטרסקופ רקורדס ופולידור רקורדס.

השיר הגיע למקום ה-151 במצעד הסינגלים הבריטי.

## רקע וכתיבה
השיר נכתב על ידי לנה דל ריי, ריק נואלס ואמיל הייני והופק על ידי נואלס והייני גם כן. בשנת 2017, דירג מגזין הבילבורד את השיר כשיר החמישי הטוב ביותר של דל ריי. הביקורת שהופנתה כלפיו הייתה חיובית. השיר מכיל בתוכו את סגנון הבארוק פופ.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי ריק נואלס
קטגוריה:שירים על ארצות הברית
נאיטן נאנדס

**נאיטן מישל נאנדס אקוסטה** (בספרדית: **Nahitan Michel Nández Acosta**; נולד ב-28 בדצמבר 1995) הוא כדורגלן אורוגוואי המשחק בעמדת הקשר באל-קאדסיה ובנבחרת אורוגוואי.

## קריירת מועדונים

נאנדס גדל במחלקת הנוער של פניארול. ב-1 במרץ 2014, הוא ערך את הופעת הבכורה שלו במדי הקבוצה הבוגרת שלה במסגרת משחק ליגה נגד דאנוביו.

לאחר שלוש עונות בקבוצה, נאנדס עבר לבוקה ג'וניורס הארגנטינאית, שאת הופעתו האחרונה בקבוצה ערך ב-31 ביולי 2019 בניצחון הבית 0–2 על אתלטיקו פרנאאנסה. במשחק זה, הוא הוחלף על ידי אדוארדו סאלביו בדקה ה-75.

ב-9 באוגוסט 2019, נאנדז חתם לחמש שנים בקליארי מהסרייה א'.

ב-24 במאי 2024, דווח שנאנדס השלים את מעברו לאל-קאדסיה מליגת העל הסעודית.

## קריירה בינלאומית

ב-8 בספטמבר 2015, נאנדס ערך את הופעת הבכורה שלו במדים הלאומיים בניצחון 0–1 על נבחרת קוסטה ריקה במסגרת משחק ידידות כאשר הוא נכנס כמחליף של דייגו רולאן בדקה ה-37.

נאנדס היה שחקן מפתח של הנבחרת במונדיאל 2018. הוא שיחק בכל חמשת משחקי הנבחרת, כשרק פעם אחת הוא לא עלה בהרכב הפותח.

## תארים
### קבוצתיים
;פניארול
* ליגת העל האורוגוואית (1): 2015/16

;בוקה ג'וניורס
* ליגת העל הארגנטינאית (1): 2017/18
* הסופר קאפ הארגנטינאי (1): 2018

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:כדורגלני פניארול
קטגוריה:כדורגלני בוקה ג'וניורס
קטגוריה:כדורגלני קליארי
קטגוריה:כדורגלני נבחרת אורוגוואי
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:אורוגוואים שנולדו ב-1995
Old Money

**Old Money** (בעברית: **כסף ישן**) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן השלישי שלה, Ultraviolence. השיר יצא לאור ב-13 ביוני 2014, על ידי חברות התקליטים אינטרסקופ רקורדס ופולידור רקורדס.

השיר הגיע למקום ה-190 במצעד השירים שבצרפת.

## רקע וכתיבה
השיר נכתב על ידי לנה דל ריי ביחד עם דן הית' ורובי פיצסימונס והופק על ידי הית' גם כן. ויקטוריה סלדר מ-''Huffington Post UK'', סקרה את השיר בחיוב רב, תוך שתיארה אותו כשיר "יפה ומופתי, ואחד מהשירים הטובים ביותר באלבום".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים על כסף
בארי (איים, קנדה)

**איי בארי** (באנגלית: **Barry Islands**) הם קבוצת איים בלתי מיושבים בארכיפלג הארקטי הקנדי בנפת קיטקמאוט בטריטוריית נונאוווט שבקנדה. 

שטח קבוצת האיים 326 קמ"ר.  

האיים ממוקמים במפרצון באת'הרסט, דרומית מזרחית לנקודת וולאסטון. 

האיים הגדולים בקבוצה האיים הם האי אלגאק והאי קאניואק.

## קישורים חיצוניים

* מפת אזור איי בארי
* תצלום לוויין של אזור איי בארי

בארי
בארי
Looking for America

**Looking for America** (בעברית: **מחפשת את אמריקה**) הוא סינגל שיווקי שהוקלט על ידי הזמרת-יוצרת האמריקאית לנה דל ריי. השיר נכתב בעקבות פיגוע הירי בדייטון ופיגוע הירי באל פאסו, שהתקיימו קודם לכן.

השיר הגיע למקום השישי במצעד השירים האלטרנטיביים הדיגיטליים.

## רקע וכתיבה
השיר נכתב והופק על ידי לנה דל ריי וג'ק אנטונוף. בפיצ'פורק הושווה השיר לשיר "Coachella – Woodstock in My Mind", של דל ריי אשר יצא בשנת 2017. מטעם לוס אנג'לס טיימס קיבל השיר ביקורת חיובית.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי לנה דל ריי
קטגוריה:שירים שהופקו על ידי ג'ק אנטונוף
קטגוריה:שירי מחאה
קטגוריה:שירים על ארצות הברית
גיא סלע

**גיא סלע** (22 בפברואר 1964 – 25 באוגוסט 2019) היה קצין מודיעין בדרגת סגן אלוף, שפיקד על יחידה טכנולוגית באגף המודיעין, ויזם היי-טק ישראלי, שייסד ב-2006 את חברת סולראדג' טכנולוגיות יחד עם עוד ארבעה שותפים.

## ביוגרפיה
סלע נולד וגדל בחיפה. התגייס לצה"ל ושירת בסיירת מטכ"ל, תחילה כלוחם ולאחר מכן כמפקד צוות. סלע נפצע בעת שירותו הצבאי כשבטקס סיום מסלול של סיירת מטכ"ל נפגע בשתי ידיו מירי בשוגג של חייל אחר, עבר תקופת שיקום ממושכת שלאחריה חזר לתפקידים מבצעיים בסיירת מטכ"ל. לאחר מכן השתחרר מצה"ל, טייל מספר שנים מחוץ לישראל ואף עסק בדייג סרטנים באלסקה.
למד הנדסה בטכניון. בתום לימודיו חזר סלע לשירות קבע בתפקידים שונים במערך המ"מ של אמ"ן והגיע לתפקיד בכיר ביחידה הטכנולוגית של חיל המודיעין. במסגרת שירותו זכה בפרס ביטחון ישראל.

לאחר שחרורו הוא שימש מנהל הטכנולוגיה במועצה לביטחון לאומי ומזכיר הוועדה הלאומית להגנת סייבר. כמו כן היה שותף בקרן הון סיכון סטאר ונצ'רס בשנים 2004–2006.

בשנת 2006 הקים יחד עם ליאור הנדלסמן, יואב גלין, מאיר אדסט ועמיר פישלוב את סולאראדג', חברת היי-טק ישראלית העוסקת בפיתוח וייצור מערכות למיצוי ההספק של מתקני אנרגיה סולארית פוטו-וולטאים. לאחר הקמת החברה ועד אוגוסט 2019 שימש סלע בתפקיד מנכ"ל ויו"ר החברה.

בשנת 2015 הונפקה חברת סולאראדג' בבורסת נאסד"ק תחת שווי מוערך של 685 מיליון דולר. בתחילת 2018 כבר נאמד שווי החברה בלמעלה מ-2 מיליארד דולר, ובאוגוסט 2020 הגיעה כבר לשווי של מעל 10 מיליארד דולר.

בשנת 2017 הודיע סלע כי הוא חולה בסרטן המעי הגס. ב-22 באוגוסט 2019, פרש מתפקידו בחברת סולאראדג' לאור מצבו הבריאותי. שלושה ימים לאחר פרישתו ב-25 באוגוסט 2019 נפטר סלע. הוא נטמן בבית הקברות כנרת.

סלע הותיר אחריו אישה, ברברה, וארבעה ילדים. בנו הוא סוף סלע. בן נוסף, , ניצח ב-2017, בגיל 18, את מרוץ אפריקה אקו והפך למנצח הראלי הצעיר בעולם.

## הערות שוליים

קטגוריה:יזמי היי-טק ישראלים
קטגוריה:סגני-אלופים בצה"ל
קטגוריה:חיילי אגף המודיעין
קטגוריה:לוחמי סיירת מטכ"ל
קטגוריה:מייסדי חברות טכנולוגיה ישראלים
קטגוריה:בוגרי הטכניון - מכון טכנולוגי לישראל
קטגוריה:מנכ"לים ישראלים
קטגוריה:אישים הקבורים בבית הקברות כנרת
קטגוריה:זוכי פרס ביטחון ישראל: חיילי צה"ל
קטגוריה:ישראלים שנולדו ב-1964
קטגוריה:ישראלים שנפטרו ב-2019
סימוקיון

ממוזער|200px|איור של גולגולת ופני היצור
**סימוקיון** (שם מדעי: *Simocyon*; משמעות השם: "כלב קצר־פנים") הוא סוג של יונק טורף נכחד שהיה קרובה של הפנדה האדומה והשתייך למשפחה פנדות אדומות. הוא חי בין סוף המיוקן לתחילת הפליוקן באירופה, אסיה, אפריקה וגם באמריקה הצפונית, ובגודלו וצורת חייו דמה לפומה באורך של 1.5 מטר ומשקל של מעל 70 ק"ג בממוצע.

המאובנים של טורף זה תוארו ב־1858 בידי החוקר הגרמני יוהאן אנדראס ווגנר . מאובנים אלה היו שונים ממרבית הטורפים כיום ולאחר מחקר של מבנה השיניים, האוזניים והקרסוליים נראה שהיצור הגדול דמה במראהו לפנדה אדומה אך היה גדול ממנה בהרבה וכן היה טורף מובהק בניגוד לפנדה המודרנית. הלסתות שלו היו בעלות עוצמת נשיכה חזקה כמו של צבוע. ואולם ממבנה פרק כף הרגל והקרסוליים נראה שיכל לטפס על עצים באופן המזכיר פנדה אדומה.

מין זה היה כנראה טורף־על או לפחות אוכל נבלות בתחומי מחייתו, אך ייתכן שמאבק עם טורפים מוצלחים ממנו כמו חתוליים גדולים או דובים הכחיד אותו לבסוף.

### מינים
* Simocyon batalleri
* Simocyon diaphorus
* Simocyon hungaricus?
* Simocyon primigenius
## קישורים חיצוניים

קטגוריה:בעלי חיים שתוארו ב-1858
קטגוריה:טקסונים שתוארו בידי יוהאן אנדראס וגנר
קטגוריה:פנדות אדומות
קטגוריה:יונקים שחיו בנאוגן באירופה
קטגוריה:יונקים שחיו בנאוגן באסיה
קטגוריה:יונקים שחיו בנאוגן באמריקה הצפונית
קטגוריה:טורפים שחיו בנאוגן
קטגוריה:מגה-פאונה של הנאוגן באירואסיה
קטגוריה:דמויי כלב פרהיסטוריים
קטגוריה:מאובני טקסונים שתוארו ב-1858
ברנאט אלכסנדר

[ממוזער|קברו ב[בית הקברות היהודי ברחוב קוזמה, בודפשט, הונגריה]]
ממוזער|לוח לזכרו ברחוב מרקו בבודפשט
**בֶּרְנַאט אלכסנדר** (בהונגרית: **Alexander Bernát**; פשט, 13 באפריל 1850 – בודפשט, 23 באוקטובר 1927) היה פילוסוף הונגרי-יהודי אסתטיקן, מבקר תיאטרון ומתרגם מקצועי, חבר האקדמיה ההונגרית למדעים. אחד מבניו הוא הפסיכואנליטיקאי פרנץ אלכסנדר. היה חבר באגודת קישפלודי.

## ביוגרפיה
ברנאט אלכסנדר נולד במשפחה יהודית. אביו היה מרק אלכסנדר. הוא החל את לימודיו באוניברסיטה בפשט בפקולטה למדעי הרוח, ולאחר מכן נסע לחו"ל במלגה. במשך שש שנים בסך הכל למד באוניברסיטאות וינה, ברלין, גטינגן, לייפציג, פריז ולונדון, הוא למד לצד פילוסופיה וספרות גם מדעי הטבע ומתמטיקה.

משנת 1876 עד 1904 היה מורה בבית הספר הריאלי הגבוה ברחוב מרקו בבודפשט, בשנת 1878 נתמנה למורה פרטי לפילוסופיה באוניברסיטת בודפשט. משנת 1892 היה מרצה בפקולטה לדרמה באקדמיה לדרמה של הונגריה. הוא נתמנה לחבר נספח (1892), ואחר כך לחבר קבוע (1915) באקדמיה ההונגרית למדעים. בשנים 1904 עד 1919 הוא היה הפרופסור הראשון לפילוסופיה באוניברסיטה למדעים בבודפשט. משנת 1911 היה מבקר דרמה בתיאטרון הלאומי של הונגריה. הוא עבד כמבקר תיאטרון גם בפסטר לויד ובעיתון "בודפשט". בין 1915 ל-1919 היה עורך המגזין הפילוסופי "אתינאום". בין השנים 1914 - 1919 היה סגן נשיא ואחר כך נשיא האגודה הפילוסופית ההונגרית. משנת 1899 היה חבר באגודת קישפלודי וכתב בעיתון פסטר לויד שהופיע בבודפשט בשפה הגרמנית. בסתיו 1919 הדיחו אותו שתי האגודות מחברותו מסיבות פוליטיות (בשל יהדותו ועלייתה לשלטון של מפלגה לאומנית, ימנית, אנטישמית) ובתחילת דצמבר נשללה ממנו גם חברותו האקדמית. בשנת 1920 נשללה קצבתו כפרופסור באוניברסיטה. משנת 1919 עבר להתגורר בשווייץ ובגרמניה. הוא שב לבודפשט בשנת 1923, ועד מותו פרש מכל תפקידיו הציבוריים. עבודתו העיקרית הייתה (בהונגרית): *A philosophia történetének eszméje, tekintettel a történetre általában* (באנגלית: The idea of the history of philosophy, in consideration of history in general, 1878).

ברנאט אלכסנדר הובא למנוחת עולמים בבית הקברות היהודי ברחוב קוזמה, בודפשט

## עבודותיו החשובות

**בשפת המקור**


## ראו גם

*שמו סמרה: מכתבי אלכסנדר ברנט לסיריל הורווט. (בודפשט, 1928)
* אלאדר שופפלין : למותו של ברנאט אלכסנדר *ווסט,* 1927. מס '21.
* Károly Sebestyén: Alexander Bernát, בשנת: *שנתון של האגודה הספרותית היהודית ההונגרית, 1934* (בודפשט, 1934), 59-96. p.
*אנציקלופדיה וירטואלית הונגרית
*לקסיקון מקוון
* זולטאן ברטר: סוף המאה או תחילת המאה? רעיונות התרבות האלטרנטיביים של קרולי בוהם ואלכסנדר ברנט

## קישורים חיצוניים

* 

## הערות שוליים

קטגוריה:סופרים יהודים הונגרים
קטגוריה:מתרגמים יהודים הונגרים
קטגוריה:פילוסופים יהודים הונגרים
קטגוריה:חברי אגודת קישפלודי
קטגוריה:יהודים חברי האקדמיה ההונגרית למדעים
קטגוריה:פילוסופים של המאה ה-19
קטגוריה:פילוסופים של המאה ה-20
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:יהדות בודפשט
קטגוריה:הונגרים שנולדו ב-1850
קטגוריה:נפטרים ב-1927
בית הכנסת הקראי בקייב

**בית הכנסת הקראי בקייב** (כּנָסָה, באוקראינית: **Кенаса**) הוא מבנה, הנמצא לא רחוק משער הזהב של קייב, אשר שימש כבית כנסת לעדה הקראית בעיר קייב. המבנה נחנך ב-1902 ופעל עד ראשית שנות ה-20 של המאה ה-20. מאז שימש לשימושים שונים וכיום הוא "בית השחקן" (Будинок актора), משכן האיחוד הלאומי של אנשי התיאטרון באוקראינה.

## היסטוריה
200px|ממוזער|ימין|המבנה ב-2017

על אף שבשלהי המאה ה-19 מנתה הקהילה הקראית בקייב פחות מ-300 נפש, אחת המשפחות הבולטות בה הייתה משפחתם של האחים משה ושלמה קוגן, שעשו הון במסחר טבק. שלמה (סולומון) קוגן מימן את בניית בית הכנסת, שתוכנן על ידי האדריכל ולדיסלב גורודצקי בסגנון מורי ונבנה מבטון. הבנייה החלה ב-1898 והושלמה ב-1902, לאחר מותו של סולומון ב-1900 והתגייסות אחיו להשלים את המלאכה. בית הכנסת נחנך בי"ט בשבט ה'תרס"ג, 27 בינואר 1902, על ידי חכם שמואל (סמואל) פמפלוב מאודסה.

בתקופת השלטון הסובייטי שימש המבנה למטרות חינוכיות שונות, ונשמר באופן יחסי. בעת מלחמת העולם השנייה הושחת וחולל וככל הנראה באותה עת נהרסה גם כיפתו.

לאחר מלחמת העולם השנייה שימש המבנה תיאטרון בובות וקולנוע. ב-1981 נפתח בו "בית השחקן" וזהו השימוש במבנה עד היום.

## אדריכלות
האדריכלות הבלתי-שגרתית של המבנה כוללת אלמנטים השאולים מאדריכלות ממלוכית כגון עיטורי מוקרנס ואבלק ותחריטי אבן של אלמנטים צמחיים סביב קווי המתאר.

## קישורים חיצוניים

* בית הכנסת הקראי בקייב
* בית הכנסת הקראי בקייב באתר בית התפוצות

קייב
קטגוריה:קייב: מבני דת
קראי
מסוקרניבורים

[ממוזער|ה[ראקון הוא דוגמה מובהקת למסוקרניבור.]] 
**מסוקרניבורים** (באנגלית: **Mesocarnivore**) הם בעלי חיים שתזונתם מכילה 30%–70% בשר, כשהשאר מורכב מפטריות, פירות, או חלקי צמחים אחרים. בניגוד להיפרקרניבורים, מסוקרניבורים נחשבים לאוכלי כל אם כי הם עדיין מתבססים על בשר, יותר מההיפוקרניבורים (Hypocarnivore) שתזונתם מכילה פחות מ-30% בשר.

למיני חיות אלה יש שיניים חותכות גדולות וניבים מוארכים העוזרים לקרוע בשר, וכן טוחנות גדולות בחלק האחורי של הלסת, שעוזרות ללעוס צמחים.

מבין בני סדרת הטורפים ראשוני המסוקרניבורים היו המיאקויים כמו *Prohesperocyon* אשר היו לו ניב אחת בלסת העליונה, 3 חותכות ו-4 מלתעות. בלסת התחתונה היו 3 שיניים טוחנות (משני צדדי הלסת) ובלסת העליונה 2 טוחנות מכל צד. מבנה זה עזר ליצור הקטן גם להרוג טרף קטן וללעוס בשר וגם לעכל ביעילות צמחייה או מזון דומה.

מסוקרניבורים נוספים כוללים מינים שונים של כלביים קטנים (קויוט, שועלים, זאב הרעמה וכו'), סמוריים רבים כמו הדלק, או הגירית, גחניים, נמייתיים, בואשיים והראקוניים כמו הראקון והחוטמן.

## ראו גם
* אוכלי בשר
* היפרקרניבורים
* אוכל-כול

קטגוריה:קרניבורים
משה שמידע

הרב **משה שמידע** (כ"ט בסיוון ה'תשט"ז, 8 ביוני 1956), הוא ראש ישיבת גרודנא באשדוד. חבר במועצת גדולי עולם התורה של מפלגת בני תורה.

## ביוגרפיה
נולד בתל אביב לשמואל, שעלה מאוסטריה ערב מלחמת העולם השנייה. למד בישיבת היישוב החדש בתל אביב ולאחר מכן למד בישיבת איתרי בירושלים, אצל הרב שמואל אוירבך. הרב אוירבך שידך אותו עם בתו של הרב דב צבי קרלנשטיין, ראש ישיבת גרודנא. לאחר נישואיו עבר לקריית ישיבת פוניבז' באשדוד. שימש כנושא ונותן בישיבת גרודנא ולימים כר"מ וראש ישיבה שם.

במסע הלוויה של חמיו הרב קרלנשטיין, הכתיר הרב שמואל אויערבאך את הרב שמידע לממשיך דרכו של חמיו בראשות הישיבה, בהתאם לצוואת הרב קרלנשטיין.

לאחר פטירת חמיו הפך גם לנשיא מוסדות הישיבה שם, בהם תלמוד תורה, ישיבה לצעירים ובית ספר בית יעקב.

כתלמיד הרב אוירבך, משתייך הרב שמידע למפלגת בני תורה. סמוך לפטירת הרב אוירבך מונה לחבר מועצת גדולי עולם התורה שלה.

### עמדותיו
במהלך הגל השני של מגפת הקורונה, האשים הרב שמידע את השלטונות בניסיון לבסס את שליטתם באורח חייהם של הציבור החרדי, זאת על רקע ההגבלות שהוטלו על בתי כנסת וישיבות במהלך חגי תשרי. קודם לכן, במהלך הגל הראשון האשים את יריביו ממפלגת דגל התורה בחילול שבת והלשנה לשלטונות בהאשמות שקריות, במסגרת פעילותם למנוע את פעילות ישיבת גרודנא שבראשותו, למרות שלדבריו הייתה נכונות מצידו לפעול במסגרת התקנות.

בבחירות למועצת העיר אשדוד ב-2018 וב-2024 תמך במועמדותו של יחיאל לסרי וברשימת אגודת ישראל המקומית. ב-2024 אף שולב נציג מטעמו, אברהם יונה שטרנפלד, ברשימת אגודת ישראל. שטרנפלד נבחר, אך התפטר במסגרת הסכם רוטציה לפיו הוא אמור לשוב לתפקידו במהלך הקדנציה.

### יצירתו
תלמידיו הוציאו לאור חבורות וקונטרסים משיעוריו על מסכתות מסדר נשים וסדר נזיקין.

### משפחתו
רעייתו גיטל היא מנהלת בית ספר בית יעקב באשקלון.
גיסיו הידועים הם הרב ברוך מרדכי אטינגר, ראש ישיבת כנסת יחזקאל באלעד והרב אהוד איזנטל המשמש כר"מ בישיבת גרודנא אשדוד.
בנו הרב יעקב שמידע הוא ראש כולל לאברכים באשדוד והחל מחנוכה תשפ"ד מונה לכהן כאחד מצוות הישיבה. בנו הרב חיים זאב שמידע הוא ראש ישיבת אור אפרים באלעד, כשאחיו הרב מנחם שמידע מכהן כר"מ בישיבה זו.

## קישורים חיצוניים

## הערות שוליים

קטגוריה:אשדוד: רבנים
קטגוריה:ראשי ישיבת גרודנא (ישראל)
קטגוריה:בוגרי ישיבת היישוב החדש
קטגוריה:חברי מועצת גדולי עולם התורה
קטגוריה:ישראלים שנולדו ב-1956
היפוקרניבורים

[ממוזער|[דוב חום עם סלמון שדג. הדוב אוכל פחות מ-30% בשר.]]
**היפוקרניבורים** (באנגלית: **Hypocarnivore**) הם בעלי חיים שתזונתם מכילה פחות מ-30% בשר. הם מגוונים את תזונתם בפטריות, פירות, או חלקי צמחים אחרים. מינים אלה נחשבים לאוכלי כל כמו המסוקרניבורים, המותאמים מעט יותר לאכילת בשר.

אצל הטורפים התפתחו ההיפוקרניבורים מהאוליגוקן, אז מינים שונים של כלביים עברו מתזונה היפרקרניבורית לתזונה היפוקרניבורים ועד המיוקן 25 מינים של כלביים מתת-המשפחה בורופגיים (למשל הסוגים: *Oxetocyon* ,*Cynarctus* ו-*Phlaocyon*) עברו בין תזונות אלה. ואולם עד סוף הפליוקן רובם נכחדו לחלוטין והכלביים המודרניים אינם ניזונים בצורה זו.

למינים אלה לסתות רחבות מעט ובהן שיניים טוחנות גדולות שעוזרות להם ללעוס צמחייה שוב ושוב כתחליף למזון בשרי. בניגוד לאוכלי צמחים מתמחים כמו פרות, יש להם ניבים ושיניים חותכות גדולות שמאפשרות להם לאכול בשר, והם מתקשים לעכל עשבים ועלים, כך שהם ניזונים בעיקר מפירות, ירקות ומזון נוסף שאינו צורך עיכול מתמחה.

## דוגמאות
בעלי חיים היפוקרניבורים כוללים מינים רבים של דוביים כמו דוב חום או דוב שחור אמריקאי, הקינקז'ו, הבינטורונג, מספר פרימטים כמו המקוק, הקפוצ'ין והשימפנזה, וכמה מכרסמים.

## ראו גם
* היפרקרניבורים
* מסוקרניבורים
* אוכל-כול

קטגוריה:קרניבורים
מתקפת זלילה

[ממוזער|250px|מתקפת זלילה לילית של [כרישון לבן-קצוות|כרישונים לבני קצוות בקוסטה ריקה.]]
[ממוזער|מתקפת אכילה של [יסעור שחור-כיפה|יסעורים שחורי-כיפה.]]
**מתקפת זלילה** (באנגלית: **Feeding frenzy**) היא סוג של התנהגות אכילה בעולם החי וצורת אכילה של מספר בעלי חיים, המתנפלים בקבוצות גדולות על מזונם. מינים רבים של קרניבורים כמו כרישים שונים (למשל כריש לימוני, כרישון לבן-קצוות או כריש שחור-שוליים) ופיראניות ניזונים בהתנפלות אדירה על טרפם.

הסיבה לכך היא עקב טירוף של ריח וחישה חזקה המהממת את מוחם, וגורמת להם לנשוך באופן אוטומטי את הטרף הקרוב. סיבה נוספת היא כאשר מתקבצים מיני טורפים רבים על כמות טרף קטנה יחסית, כך שלא כולם יזכו לאכול, וכל פרט מנסה להתנפל בעוצמה על המזון. בנוסף הם מנסים להימנע בכך מחומסנות של חיות אחרות.

התנהגות מתקפה כזאת נפוצה בעיקר באוקיינוס הפתוח בו אין הרבה מזון. דגים קטנים כמו סרדיניים ועפייניים יוצרים כדור פיתיון , בו הם מנסים להתחמק מטורפים באמצעות הלהקה אך למעשה מושכים מאות טורפים לעבר הכדור הבולט, ביניהם דולפינים, לווייתנים שונים, כרישים, טונות, דגי-חרב ומפרשניים ומגוון עופות ימיים כמו סולות ויסעוריים וכן אלבטרוסיים. מיני עופות ימיים אחרים כמו שחפיים, חמסניים ויסעורים ענקיים עטים על מזון חולף בפראות. החופמאים מתקבצים על חוף הים ומחכים לתום הגאות ואז נעים במהירות לחטוף חסרי חוליות קטנים.

גם אצל אוכלי נבלות נצפית התנהגות זלילה קדחתנית, בה מינים רבים של עורבים, נשרים, קונדוריים, תנים וצבועים וכן השד הטסמני זוללים את שיירי הבשר מהנבלה ומותירים עצמות.

בהשאלה מדובר על התנפלות של עיתונאים על נושא לכיסוי תקשורתי באופן נמרץ מאוד .

## ראו גם
* אוכלי בשר
* אוכלי דגים
* אופורטוניזם

קטגוריה:התנהגויות אכילה בעולם החי
קטגוריה:התנהגות טורפים
קטיה אלנס

**קטיה אלנס** (בהולנדית: **Katia Alens**; נולדה ב-23 באפריל 1967) היא דוגמנית ושחקנית בלגית.

## ביוגרפיה

אלנס נולדה במורטסל, שבבלגיה.

היא עוסקת בסטיילינג, ארגון תצוגות אופנה ואירועי אופנה.

## קריירה בדוגמנות

ב-1990 היא זכתה במיס בלגיה, בשנה זו ייצגה את בלגיה במיס עולם ומיס אינטרנשיונל בה עלתה לעשר המועמדות בחצי הגמר.

בשנת כהונתה ארגון מיס בלגיה החליט לא לשלוח נציגות למיס תבל אך היא נסעה לתחרות שנה לאחר מכן במיס תבל 1991, בשנה זו גם התמודדה בתחרות מיס אירופה.

## קריירה בתחום המשחק
* 1991 - שיחקה בתפקיד הראשי בסרט הטלוויזיה "Moordterras".
* 1993 - גילמה אזרחית זרה בבלגיה המתחמקת ממשטרת ההגירה על ידי נישואים פיקטיביים בסרט "Close".
* 1993 - גם הופיעה בסרט התיעודי "Kamiano".
* 1995 - הופיעה בעירום במגזין פלייבוי.
* 1996 - הופיעה בשני פרקים הסדרה הקומית "Buiten de Zone".
* 1997 - גילמה אמא לילדה נעדרה בסדרה "Vennebos".
* 1998-2001 הייתה חברה בלהקת "Opium" איתם הקליטה אלבום והוציאה מספר סינגלים.
* 2004 - הופיעה באופרת הסבון "Familie".

## חיים אישיים

אלנס הייתה נשואה לפיליפ ולה שני בנים.

## קישורים חיצוניים

## הערות שוליים

קטגוריה:משתתפות בתחרות מיס עולם 1990
קטגוריה:משתתפות בתחרות מיס אינטרנשיונל
קטגוריה:משתתפות בתחרות מיס תבל 1991
קטגוריה:משתתפות בתחרות מיס אירופה
קטגוריה:זוכות מיס בלגיה
קטגוריה:שחקניות קולנוע וטלוויזיה בלגיות
קטגוריה:ילידות 1967
קטגוריה:בלגים שנולדו ב-1967
אלדן קמפבל

**אלדן ג'רום קמפבל** (באנגלית: **Elden Jerome Campbell**; 23 ביולי 1968 – 2 בדצמבר 2025) היה כדורסלן אמריקאי, אשר שיחק בליגת ה-NBA בין השנים 1990–2005. ממוצעיו הכוללים לאורך הקריירה הם 10.3 נקודות, 5.9 ריבאונדים, 1.1 אסיסטים ו-1.5 חסימות למשחק.

## קריירת מכללות
קמפבל נולד בלוס אנג'לס שבקליפורניה, ובין השנים 1986–1990 למד באוניברסיטת קלמסון אשר בקרוליינה הדרומית. ב-4 עונותיו בקבוצת הכדורסל של האוניברסיטה רשם ממוצעים של 15.3 נקודות, 6.8 ריבאונדים ו-2.7 חסימות למשחק. בעונת 1989/1990 הוביל את קלמסון, יחד עם דייל דייוויס, לשלב שמינית גמר טורניר אליפות המכללות, בפעם השנייה בתולדותיה. במשחק שמינית הגמר מול אוניברסיטת קונטיקט, בה שיחק נדב הנפלד, הובילה קלמסון בתוצאה 70–69 כשנשארה שנייה אחת לסיום המשחק, אך בסופו של דבר הפסידה לאחר סל שדה של טייט ג'ורג' עם שריקת הסיום.

## קריירת משחק
בדראפט ה-NBA 1990 נלקח קמפבל בבחירה ה-27, על ידי לוס אנג'לס לייקרס. בעונת הרוקי שלו מיעט לשחק, אך העפיל עם הלייקרס לגמר ה-NBA בהובלת מג'יק ג'ונסון וג'יימס וורת'י. בסדרת הגמר עצמה הפסידו הלייקרס מול שיקגו בולס בתוצאה 1–4. עם עזיבתו של איי. סי. גרין בעונת  תפס קמפבל את מקומו בחמישייה הפותחת, וקלע 12.3 נקודות בממוצע למשחק. בעונת  קלע שיא קריירה של 14.9 נקודות למשחק, כולל משחק של 40 נקודות מול ניו יורק ניקס ב-23 בפברואר 1997.

במרץ 1999, לאחר 8 עונות וחצי עם הלייקרס, הועבר יחד עם אדי ג'ונס בטרייד לשארלוט הורנטס בתמורה לגלן רייס, בי. ג'יי. ארמסטרונג וג'יי. אר. ריד. בתקופתו בשארלוט רשם ממוצעים של 13.5 נקודות ו-7.7 ריבאונדים למשחק, והיה שותף לשלוש העפלות רצופות לפלייאוף ה-NBA. בפברואר 2003 נשלח בטרייד לסיאטל סופרסוניקס, במדיה שיחק ב-15 משחקים בלבד עד לסיום העונה.

לקראת עונת  חתם קמפבל על חוזה בדטרויט פיסטונס. לאורך העונה קלע 5.6 נקודות למשחק כמחליפם מהספסל של בן וולאס וראשיד וולאס, וסייע לפיסטונס לסיים את העונה במקום השני באזור המזרחי. בפלייאוף 2004 גברה דטרויט על מילווקי באקס, ניו ג'רזי נטס, אינדיאנה פייסרס ולוס אנג'לס לייקרס, בדרך לזכייה השלישית בתולדותיה באליפות ה-NBA. בסדרת הגמר הפציע קמפבל כשחקן הספסל הבולט של הפיסטונס, הודות לכישוריו ההגנתיים אשר הקשו באופן יחסי על סנטר הלייקרס, שאקיל אוניל.

ב-19 בנובמבר 2004 היה שותף בקטטת פייסרס-פיסטונס, והושעה על ידי הליגה למשחק אחד בגין חלקו בקטטה. בינואר 2005 הועבר בטרייד ליוטה ג'אז, ממנה שוחרר כעבור 5 ימים, וחתם על חוזה בניו ג'רזי נטס. לאחר 10 משחקים בניו ג'רזי שוחרר גם ממנה וחתם בדטרויט על חוזה עד לסיום העונה. בפלייאוף 2005 העפיל עם הפיסטונס בשנית לגמר ה-NBA, אך הפעם הפסידה הקבוצה מול סן אנטוניו ספרס בתוצאה 3–4. בסיום אותה עונה פרש קמפבל ממשחק, בגיל 36.

## מותו
הלך לעולמו בגיל 57 לאחר שהתמוטט במפתיע עם שובו מטיול דיג בפלורידה. מותו התקבל בהלם בקרב משפחתו וחבריו.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לוס אנג'לס: כדורסלנים
קטגוריה:כדורסלני אוניברסיטת קלמסון
קטגוריה:בחירות דראפט של לוס אנג'לס לייקרס
קטגוריה:כדורסלני לוס אנג'לס לייקרס
קטגוריה:כדורסלני שארלוט הורנטס
קטגוריה:כדורסלני ניו אורלינס הורנטס
קטגוריה:כדורסלני סיאטל סופרסוניקס
קטגוריה:כדורסלני דטרויט פיסטונס
קטגוריה:כדורסלני ניו ג'רזי נטס
קטגוריה:אמריקאים שנולדו ב-1968
קטגוריה:אמריקאים שנפטרו ב-2025
עונת 2014/2015 בליגת כדורגל נשים ראשונה

**עונת 2014/2015 ב[[ליגת העל בכדורגל נשים|ליגת כדורגל נשים ראשונה]]** הייתה העונה ה-17 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-25 בנובמבר 2014 והסתיימה ב-26 במאי 2015.

הקבוצה שסיימה ראשונה בליגת הנשים השנייה בעונת 2013/2014 והצטרפה לליגת נשים ראשונה לקראת עונה זו הייתה מכבי צור שלום ביאליק.

בעונה זו הצטרפה לליגת העל קבוצת האקדמיה ובכך עלה מספר הקבוצות בליגה ל-9.

הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן בסיבוב אחד בן 3 מחזורים, שכוללים תוספת של 10 ו-3 מחזורים לעונה הסדירה בהתאמה ובסה"כ 28 ו-21 מחזורים בהתאמה (24 משחקים לקבוצה בפלייאוף העליון ו-19 בתחתון). לפי תקנון האליפות האקדמיה לכדורגל בנות לא יכלה לרדת ליגה.

בעונה זו ניתן לכל קבוצה לצרף 2 שחקניות זרות.

אס"א תל אביב, אלופת העונה הקודמת, זכתה באליפות והצליחה להגן על תוארה בפעם השישית ברציפות.

מכבי צור שלום ביאליק שרק עלתה ליגה, סיימה אחרונה וירדה חזרה לליגה השנייה לאחר עונה אחת בלבד.

קבוצת האקדמיה, בעונתה הראשונה בליגת העל לנשים, הצליחה להתברג לפלייאוף העליון וסיימה במקום החמישי בליגה.

## טבלת הליגה בסיום העונה

## מלכת השערים

## ראו גם
* גביע המדינה בכדורגל נשים 2014/2015

## קישורים חיצוניים
* עונת 2015–2014 ליגת על נשים, באתר ההתאחדות לכדורגל בישראל
* עונת 2015–2014 כדורגל נשים בישראל, באתר RSSSF
* 

## הערות שוליים

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2014
קטגוריה:תחרויות כדורגל ב-2015
קטגוריה:2014 בישראל: כדורגל
קטגוריה:2015 בישראל: כדורגל
It's All About You

**It's All About You** (בעברית: **זה הכל עלייך**) הוא סינגל שהוקלט על ידי הזמרת האלבנית יוליאנה פאשה. השיר יצא לאור ב-24 בדצמבר 2009, כסינגל שלא מתוך אלבום, וכשיר אשר ייצג את אלבניה באירוויזיון 2010.

עם יציאתו נכנס השיר אל המקום ה-21 במצעד הרשמי של פלנדריה.

## אירוויזיון 2010
עם השיר השתתפה יוליאנה פאשה באירוויזיון 2010. בחצי הגמר הצליח השיר להגיע אל המקום ה-6 עם 76 נקודות בסך הכל. בגמר האירוויזיון הגיע אל המקום ה-16 בלבד, עם 62 נקודות בסך הכול.

הקליפ של השיר, אשר הועלה ליוטיוב בשנת 2010, הצליח לצבור קרוב ל-3 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2010
קטגוריה:שירי אירוויזיון 2010
קטגוריה:שירי אלבניה באירוויזיון
קטגוריה:שירים באנגלית
קטגוריה:שירים על אלוהים
קטגוריה:סינגלים בהוצאת קבוצת EMI
יחסי יפן–לוב

**יחסי יפן–לוב** הם היחסים הבילטרליים שבין **[[יפן]]** לבין **[[לוב|מדינת לוב]]**.

## היסטוריה
שתי המדינות ייסדו יחסים דיפלומטיים בשנת 1957. בשנת 1971 פתחה לוב שגרירות בטוקיו, ושנתיים לאחר מכן ייסדה יפן שגרירות בטריפולי.

ב-1992 הצטרפה יפן לסנקציות העולמיות על לוב שהטיל עליה האו"ם, וכחלק מכך יחסיה עם לוב הוקפאו. עם זאת, לאחר שהושעו הסנקציות, שבה יפן לנרמל את היחסים עם המדינה.

בספטמבר 1999 פורסם כי יפן פועלת כדי לשדרג את היחסים עם לוב, וכי תשלח שגריר למדינה.

## סחר
בשנת 2015 ייצאה לוב ליפן סחורות בשווי 7.3 מיליארד ין, וייבאה סחורות בשווי 500 מיליון.

## קישורים חיצוניים
* יחסי יפן-לוב באתר משרד החוץ של יפן
* יפן מהדקת את קשריה עם לוב, שולחת שגריר, חיסן מאסאקי, The Japan Times, 30 בספטמבר 1999

קטגוריה:ערכים ללא קטגוריות פיזיות - יחסי חוץ
יחסי יפן–סוריה

ממוזער|חיילים יפנים של אונדו"ף עוסקים בפינוי שלג ברמת הגולן.
**יחסי יפן–סוריה** הם היחסים הבילטרליים שבין יפן לבין הרפובליקה הערבית הסורית.

## היסטוריה
שתי המדינות כוננו יחסים דיפלומטיים בשנת 1953, ובשנת 1954 נפתח משרד יפני בדמשק. בשנת 1962 שדרגה יפן את המשרד לדרגת שגרירות, אולם רק בשנת 1978 פתחה סוריה שגרירות בטוקיו.

בין השנים 1996 עד 2013, שלחה יפן חיילים לכוח אונדו"ף שהוצב בגבול רמת הגולן עם ישראל.

## סחר
נכון לשנת 2012, יפן ייצאה לסוריה בעיקר כלי רכב ומכונות בשווי 9 מיליארד ין, וייבאה מסוריה סחורות ובהן כותנה וסבון בשווי 210 מיליון ין.

## קישורים חיצוניים

*יחסי יפן-סוריה באתר משרד החוץ של יפן
*יחסי סוריה-יפן באתר The Japan Times

קטגוריה:ערכים ללא קטגוריות פיזיות - יחסי חוץ
יחסי יפן–עומאן

ממוזער|שגרירות עומאן בטוקיו
**יחסי יפן–עומאן** הם היחסים הבילטרליים שבין **[[יפן]]** לבין **[[עומאן|סולטנות עומאן]]**. שתי המדינות כוננו יחסים דיפלומטיים בשנת 1972.

## סחר
בשנת 2017, ייצאה עומאן ליפן סחורות בשווי 210.5 מיליארד ין, וייבאה סחורות בשווי 261.2 מיליארד ין. עיקר הסחורות שעומאן ייצאה ליפן הוא נפט גולמי וגז טבעי, וייבאה סחורות ובעיקר כלי רכב ומכונות.

## קישורים חיצוניים

*יחסי יפן-עומאן באתר משרד החוץ של יפן

קטגוריה:ערכים ללא קטגוריות פיזיות - יחסי חוץ
טינה צ'ארלס (זמרת)

**טינה צ'ארלס** (באנגלית: **Tina Charles**; נולדה ב-10 במרץ 1954) היא זמרת בריטית בסגנון הפופ והדיסקו. התפרסמה בעיקר בשנות ה-70 וה-80 של המאה ה-20 בבריטניה ומחוצה לה.

## ראשית חייה
נולדה כטינה הוסקינס (Hoskins) בוייטצ'אפל, לונדון, לצ'ארלס הוסקינס, שעבד בבית חרושת לייצור קופסאות ואשתו הילדה. יש לה אח, וורן, שהיה מנהל ההופעות שלה בעיצומה של הקריירה שלה.

לאחר שהחלה את קריירת המוזיקה שלה, היא לא השתמשה בשם המשפחה האמיתי שלה, הוסקינס, מכיוון שהדבר עשוי היה לגרום לבלבול עם שם הזמרת מרי הופקין, שהייתה ידועה יותר באותה תקופה. היא בחרה ב"צ'ארלס", כשם אביה.

## קריירה
צ'ארלס החלה את הקריירה שלה כזמרת גיבוי וכמוזיקאית הפעלות, והקליטה את סינגל הסולו הראשון שלה בשנת 1969 עם אלטון ג'ון שהיה אז זמר אלמוני יחסית. בתחילת שנות השבעים היא סיפקה שירים לסדרת האלבומים Top of the Pops של גרסאות כיסוי ללהיטים עכשוויים.

הפריצה הגדולה של צ'ארלס הגיעה בשנת 1975, אז המלחין והמפיק ההודי-בריטי בידו (Biddu), שבדיוק נהנה מהצלחה מסיבית ברחבי העולם עם להיט הדיסקו "לחימת קונג פו" עבור קארל דאגלס, הפיק את הסינגלים "You Set My Heart on Fire" (אתה מצית אש בליבי) ו-"I Love to Love (But My Baby Loves to Dance)" ("אני אוהבת לאהוב (אבל האהוב שלי אוהב לרקוד)) עבורה. הסינגל האחרון צעד שלושה שבועות במקום הראשון במצעד הבריטי במרץ 1976, והיה להיט גדול ברחבי העולם. היא זכתה בפרס ג'ונו (Juno) בשנת 1977.

שיתוף הפעולה עם בידו המשיך באלבום עתידי ושיר נוסף שלה הפך ללהיט: "Dance Little Lady Dance Dance". בסך הכל הייתה צ'ארלס 42 שבועות בגרף הסינגלים של בריטניה בשנת 1976 בלבד, בעיקר בשל שני התקליטים הללו. במהלך תקופה זו, להקת הליווי שלה כללה את טרבור הורן (זמן מה החבר שלה), ג'וף דאונס וברוס וואלי.

להיטים נוספים כמו "Love Me Like a Lover", "Dr. Love", "Rendezvous" ו- "Love Bug" הפכו אותה לכוכבת פופ באירופה, אסיה, אוסטרליה וניו זילנד, אך היא מעולם לא הצליחה להשיג הצלחה בארצות הברית. הקלטת הסולו היחידה שלה שהצליחה באופן משמעותי בארצות הברית הייתה "אתה מצית אש בליבי", שהגיעה למקום השלישי בתרשים הקובץ '20 של דיסקוטק עולם' בסתיו 1975.

בשנת 1978 צ'ארלס זכתה בפסטיבל הזמר הפופולרי שנערך בטוקיו, כשבצעה את הלחן "Love Rocks". צ'ארלס ייצגה את בריטניה וחלקה את הפרס הראשון עם יפן עצמה.

מכאן ועד 1980 הקריירה שלה הייתה בירידה, וגם מוזיקת הדיסקו איבדה בדרך כלל את הפופולריות שהייתה לה. היא ניסתה לשנות את סגנון הדיסקו שלה באלבום שלה, Just One Smile, משנת 1980, לסגנון רוק כבד במידה מסוימת אך האלבום נחל כישלון. באותו זמן הייתה נשואה עם ילדה היא התמסרה במשך כמה שנים לחיי המשפחה שלה.

באמצע שנות השמונים עשתה קאמבק מחדש עם רמיקס של "אני אוהב לאהוב".

מאז שנת 2000 צ'ארלס הופיעה ברחבי אירופה שם העריכו מחדש את מוזיקת הדיסקו ואת הלהיטים שלה, והיא הפכה לזמרת פופולרית בהופעותיה. צ'ארלס הופיעה בחמישייה המובילה בשנת 2006 במצעד שירי הדאנס קלאב האמריקני עם השיר "Higher".

## בישראל
בשיא הקריירה שלה בנובמבר שנת 1977 צ'ארלס הגיעה לסיבוב הופעות בישראל. באותה שנה היא הוכתרה לזמרת השנה בגלי צה"ל ובגל הקל.

בביקורה בארץ נפגשה צ'ארלס עם ראש הממשלה מנחם בגין.

## קישורים חיצוניים
* 

## הערות שוליים

קטגוריה:זמרות בריטיות
קטגוריה:דיסקו
קטגוריה:לונדון: אישים
קטגוריה:אמניות אפיק רקורדס
קטגוריה:בריטיות שנולדו ב-1954
קטגוריה:בריטים שנולדו ב-1954
תוכנית הבוקר (תוכנית טלוויזיה)

**תוכנית הבוקר** (באנגלית: **The Morning Show**) היא סדרת טלוויזיה מוזרמת אמריקאית מסוגת הדרמה המשכית בכיכובם של ג'ניפר אניסטון, ריס וית'רספון וסטיב קארל שעלתה לשידור באפל TV פלוס ב-1 בנובמבר 2019, יום השקת השירות צפייה ששיווק אותה כ"סדרת הדגל" שהובילה את קמפיין יציאתו. הסדרה נוצרה בהשראת הספר Top of the Morning שיצא לאור בשנת 2013 והתנועה החברתית Me Too.

בינואר 2022 הסדרה חודשה לעונה שלישית.

העונה השלישית עלתה לשידור ב-13 בספטמבר 2023, הסדרה חודשה לעונה רביעית.

## תקציר
אלכס לוי מגישה את "תוכנית הבוקר" של רשת השידור UBA, תוכנית חדשות פופולרית שמניבה אחוזי רייטינג גבוהים. לאחר ששותפה להגשה מזה 15 שנים, מיטש קסלר, מפוטר מהתוכנית עקב הסתבכות בפרשת התנהגות מינית בלתי הולמת, הוא מוחלף על ידי ברדלי ג'קסון, עיתונאית שטח צעירה ואידיאליסטית שתועדה בסרטון ויראלי שמשך את תשומת ליבו של קורי אליסון, מנכ"ל ברשת השידור. אלכס נאבקת לשמור על תפקידה כשבמקביל מעמדה של ברדלי עולה. פערים בתפיסת העולם, ביעדים ובאופי של צמד המגישות יוצרים חיכוכים.

## דמויות
* ג'ניפר אניסטון – אלכס לוי
* ריס וית'רספון – ברדלי ג'קסון
* סטיב קארל – מיטש קסלר
* גוגו אמבתה-רו – האנה שונפלד (עונה 1)
* בילי קרודופ – קורי אליסון
* נסטור קרבונל – ינקו פלורס
* מארק דופלאס – צ'יפ בלאק
* בל פאולי – קלייר קונוויי
* קארן פיטמן – מיה ג'ורדן
* דסיין טרי – דניאל הנדרסון
* ג'נינה ג'בנקר – אליסון
* ויקטוריה טייט – רנה רובינסון
* שארי בלפונטה – ג'וליה
* איאן גומז – גרג
*ג'וליאנה מרגוליס – לורה פיטרסון (עונה 2 ועונה 3)
* רוארי אוקונור – טיי פיצ'גרלד (עונה 2)
* ניקול ביהארי (עונה 3)

## סקירת סדרה

## פרקים
### עונה 1

## הפקה
### פיתוח
ב-8 בנובמבר 2017 פורסם כי אפל הזמינה סדרה המורכבת משתי עונות בנות עשרה פרקים. כאשר ג'ניפר אניסטון (Echo Flims) וריס ווית'רספון (Hello Sunshine) מככבות ומפיקות בפועל ג'יי קרסון כ-showrunner ומייקל אלנברג (Media Res) כמפיק. באפריל 2018 הוכרז כי קרסון עזב את ההפקה על רקע מחלוקות יצירתיות (שינוי נרטיב הסדרה מהתככים הפוליטיים בעולם תוכניות הבוקר באמריקה, להתמודדות עולם המדיה בסוגיית ההטרדות המיניות) והוחלף על ידי קרי אירן. לאחר ההחלפה התסריט נכתב מחדש במשך שבועיים לפני הצילומים. ביולי 2018 דווח כי מימי לדר תשמש כבמאית ומפיקת הסדרה. באוקטובר 2018 פורסם כי קריסטיאן האן ולורן לוי מויסטטר ישמשו כמפיקים נוספים. הפקת העונה השנייה התחילה עם שחרור העונה הראשונה בנובמבר 2019.

### צילום
צילומי הסדרה נערכו בבניין ג'יימס אובייט בלוס אנג'לס שבקליפורניה החל מ-31 באוקטובר 2018. ב-9 במאי 2019 עברו הצילומים לעיר ניו יורק. בתחילת 2020 התחילו צילומים של העונה השנייה אך בגלל מגפת הקורונה ההפקה הופסקה זמנית.

### פרסים ומועמדויות

מועמדויות-
פרס גלובוס הזהב לסדרת הדרמה הטובה ביותר, פרס גלובוס הזהב על ההופעה הטובה ביותר של שחקנית בסדרת דרמה, פרס גילדת שחקני המסך על הופעה יוצאת מן הכלל של שחקן בסדרת דרמה.
פרסים-
פרס גילדת שחקני המסך על הופעה יוצאת מן הכלל של שחקנית בסדרת דרמה, Critics' Choice Television Award for Best Supporting Actor in a Drama Series, פרס אמי לשחקן המשנה הטוב ביותר.

## קישורים חיצוניים
* 

* תוכנית הבוקר, באתר אפל TV +
* 
* 
* 
*

## הערות שוליים

קטגוריה:אפל TV פלוס: תוכניות וסדרות
קטגוריה:סדרות דרמה אמריקאיות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2019